**Muistilista vapaaehtoiselle:**

**Luettelo materiaalista:**

- Tiedote rehtorille ja vararehtorille. Toimitetaan kouluun, kun sopivaa koulua ei ole vielä löytynyt.

- Tiedote luokanopettajalle. Toimitetaan opettajalle, kun tuokion järjestämisestä on sovittu.

**Tärkeää:** ennen kuin lähetät tiedostoja, muista lisätä tiedotteisiin omat yhteystietosi.

**Sinulle itselle**

- kuvaus *Moppiradasta.*

- toiminnallisten pisteiden kuvaus ja ohjeet pisteiden valmisteluun.

Materiaali löytyy sähköisessä muodossa Martat.fi –sivustolta, josta voit lähettää tiedostoja suoraan sähköpostitse. (1.3.2017 alkaen). Sivuille tulee myös näytettävän YouTube-videon linkki.

**Etukäteen:**

Ellei sinulla ole valmiiksi tiedossa koulua mihin voit mennä pitämään tuokiota, markkinoi *Moppirataa* kouluille lähettämällä rehtorille/vararehtorille tarkoitettua tiedotetta kouluihin, joihin olisit halukas menemään. On hyvä markkinoida jo keväällä, mutta **elokuu on kaikista otollisin aika lähettää viestiä ja kysellä.** Tällöin koulut suunnittelevat tulevan syksyn ohjelmaa.

Sovi koulun ja luokanopettajan kanssa tuokion päivämäärä, kellonaika ja paikka. Kun olet saanut sen sovittua, ilmoita siitä alueesi Marttapiirille. Ilmoita samalla myös luokan oppilasmäärä, luokanopettajan nimi ja koulun osoite.

Toimita ”tiedote luokanopettajalle” etukäteen opettajalle.

**Tapahtumapäivänä:**

Ota tuokioon mukaan materiaali, jonka olet saanut koulutuksessa. Ne ovat sinulle itsellesi tueksi. Koulussa tarvittavat siivousvälineet, sekä muu tarvittava materiaali, on toimitettu suoraan kouluun.

Saavu koululle hyvissä ajoin, vähintään yhtä tuntia ennen, jotta ehdit laittaa luokan/salin valmiiksi ennen tuokiota (katso erillinen ohje).

Pidä tuokio saamasi ohjeiden mukaisesti omalla tyylilläsi. Hauskanpito on sallittua!

Koulu saa pitää tuokion aikana käytössä olleet siivousvälineet.

**Tuokion valmistelu**

Tee ja valmistele tilaan neljä eri pistettä, joita oppilaat tulevat kiertämään ryhmissä.

**Piste 1:**

Tarkoitus: Lattiamopin käytön harjoittelu

Varaa pisteelle seuraavat siivousvälineet: monitoimimoppi

Muut valmistelut: Valmistele rata tilan puitteissa niin, että oppilaat pääsevät kiertämään lenkin, jossa he joutuvat pujottelemaan mopin kanssa. Esimerkiksi pulpettien, roskisten tai muiden esineiden välistä. Tee paperipalloja valmiiksi.

**Piste 2:**

Tarkoitus: Siivousvälineiden tunnistaminen

Varaa pisteelle seuraavat siivousvälineet: pikkujynssäri, wc-harja, pölymiekka, lattiakuivain.

Muut valmistelut: numeroi välineet esimerkiksi maalarinteippipalalla (1=WC-harja, 2=Lattiakuivain, 3=Pölymiekka, 4=pikkujynssäri)

**Piste 3:**

Tarkoitus: Mikä on kodin likaisin kohta?

Kirjoita siivottavat kohteet isoin kirjaimin neljälle lapulle tai leikkaa ne saksilla tämän sivun alareunasta. Aseta ne pisteelle tekstipuoli alaspäin.

**Piste 4:**

Tarkoitus: Siivousliinojen tutkiminen ja käyttökohteen miettiminen. Miksi on erilaisia liinoja?

Varaa seuraavat siivousvälineet: Siivousliinat – mikrokuituliina ja -säämiskä, sinifinet tai sieniliina.

Muut valmistelut: katso olisiko tilassa kirjahyllyä tai muuta tasoa, josta oppilaat voisivat pyyhkiä pölyjä. Numeroi siivousliinat, esimerkiksi maalarinteippipalalla.

**Extratehtävä**

Varaa vähintään yksi siivousliina, jota oppilaat voivat taitella.

**Tärkeää!** Kysy opettajalta, mitä kautta voit toistaa YouTube-videon. Pyydä opettajaa tai muuta henkilökuntaa lataamaan video, jos se ei ole sinulle tuttua. Testatkaa myös äänet!

VESSAN SIIVOUS OMAN HUONEEN SIIVOUS ASTIOIDEN PESU ROSKIEN VIENTI